Dagplejerne i Frederikshavn stemte i dag et forhandlingsforslag ned - alligevel er dagplejerne igen i arbejde. De tror nemlig på, de kan nå til enighed i ro og mag med arbejdsgiveren, Frederikshavn Kommune - om rygereglerne i dagplejernes hjem.

- Vi kommer med et nyt udspil til kommunen, som i store træk ligner det, vi tirsdag aften forhandlede os frem til med kommunen. Dog ønsker vi os nogle lidt blødere formuleringer omkring nogle ting, men for mig at se er det småting, siger dagplejernes talskvinde, Bente Thomsen. Regler som indtil videre er forhandlet på plads med kommunen går ud på, at der må ikke ryges i de rum hvor børnene opholder sig mest - det drejer sig legerum og køkken-alrum. I andre rum må der godt ryges, når børnene ikke er der, og børnene må godt komme i de rum. - Jeg synes, vi har givet os langt, oprindeligt ønskede vi strengere regler, men det har vist sig, at vi ikke kan komme igennem med det. Nu er vi ladet på det her kompromis, som jeg synes, vi kan leve med, siger Lis Rom Andersen Så vidt TV2NORD erfarer, drejer det sig om, hvorvidt dagplejerne og deres private gæster må ryge i køkkenet. Frederikshavn Kommune og dagplejerne mødes igen inden weekenden for at få de sidste brikker til at falde på plads.